Парти кюфтенца - 24chasa.bg
https://www.24chasa.bg/spravochnik/article/6968388 www.24chasa.bg
19.07.2018 06:30; 24 часа
Вкуснотийка, която да хапвате с приятели
“Изпращам рецепта за парти кюфтенца, които правя предимно през сезоните, когато може да се готви и хапва на открито”, пише ни Жана Стоянова.
1 кг кайма (смес от телешко и свинско)
Омесваме много добре каймата с дребно нарязания лук, чесъна, яйцата и филията хляб, която предварително сме накиснали във вода и отцедили. Подправяме я, като добавяме и нарязания магданоз.
Оставяме я на студено за 1-2 часа. С мокри ръце оформяме около 50-60 кръгли кюфтенца.
Наливаме в дълбока касерола около 250 мл олио, сгорещяваме го и пържим по 9-10 кюфтенца наведнъж.
Изваждаме ги и ги подреждаме върху кухненска хартия. Ако ще ги сервираме на парти, аранжираме със сезонни зеленчуци, маслини и др.